**Kako se navodi literatura**

U literaturi trebaju biti navedeni svi autori citirani u tekstu prethodnih poglavlja i složeni **abecednim redom,** ujednačeno citirani, kako je dolje navedeno:

**rad objavljen u časopisu**

Ako je rad objavljen u časopisu, podaci sadrže**: Prezime i ime autora (obično se piše prezime i prvo slovo imena), godinu izdavanja časopisa, naslov rada, naslov časopisa, volumen časopisa, i stranice na kojima je rad objavljen.**

**Primjer:**

 Sedmak B., Kosi G. 1991. Alge i njihovi toksini u našim vodama. Vodoprivreda 23: 265-270.

**knjiga**

Ako se citira knjiga, podatak sadrži: **Prezime i ime autora, godinu izdavanja knjige, naslov poglavlja (ako se citira samo jedan dio knjige), ime i prezime urednika/urednice knjige, naslov knjige, naziv izdavača, mjesto izdavanja knjige i stranice poglavlja u knjizi** (ako se citira samo jedan dio knjige).

**Cijela knjiga**:

**Primjer:**

Springer O. P., Pevalek-Kozlina B. 1997. Biologija 3: Fiziologija čovjeka i fiziologija bilja, Springer O. P. (ur.), Profil International, Zagreb.

**Dio knjige**:

Primjer:

Springer O. P., Pevalek-Kozlina B. 1997. Fotosinteza, Springer O. P. (ur.), Biologija 3: Fiziologija čovjeka i fiziologija bilja, Profil International, Zagreb, str. 218-223.

**Mrežna stranica**

Mrežna (internetska) stranica se citira tako da se navedu sljedeći podaci (ako su poznati): Prezime i inicijali imena autora stranice/institucije (ako nisu poznati staviti naziv **Anonymus**) (datum kreiranja ili ažuriranja stranice) Naslov teksta. Naslov cijele stranice. Adresa stranice. Datum pristupa.

**Primjer:**

NIKOLIĆ, T. (ed.) (2010) Flora Croatica baza podataka / Flora Croatica Database. On-Line URL: <http://hirc.botanic.hr/fcd/> Botanički zavod, Prirodoslovno-matematički fakultet, Sveučilište u Zagrebu.

Pristupljeno 4. 7. 2012.

**Rad mora biti napisan u skladu s pravopisnim i gramatičkim pravilima hrvatskoga jezika.**

Primjer- izgled literature

